खुद आदर जैन कहते हैं, ‘‘जब लोग कहते हैं कि मुझे नेपोटिजम की वजह से फिल्म मिली, तो काफी दुख होता है. लोग मेरी मेहनत, मेरे संघर्ष को अनदेखा कर रहे हैं. पर मैं नया हूं और मैं अपने काम से ही इसका जवाब दे सकता हूं. सच कह रहा हूं, मैंने काफी संघर्ष किया. फिल्म ‘कैदी बैंड’ के लिए कास्टिंग डायरेक्टर शानू शर्मा के साथ तीन माह तक आडीशन देने में बिताया. आडीशन देते समय हमें पता नहीं होता कि इसका क्या परिणाम सामने आएगा. तीन माह में मैंने कई बार आडीशन दिया. आडीशन देकर घर पहुंचता, दो तीन दिन तक जवाब न मिलता तो सोचने बैठ जाता कि मेरे अंदर अभिनय प्रतिभा है या नहीं. फ्रस्टेशन भी हो रहा था.’’